
שיטת רבי יוסי בברירה
משנה מסכת קינים פרק א משנה ד
רבי יוסי אומר שתי נשים שלקחו קניהן בערוב או שנתנו דמי קניהם לכהן לאיזה שירצה כהן יקריב חטאת ולאיזה שירצה כהן יקריב עולה בין משם אחד בין משני שמות.
עירובין לו, ב - לז, א
משנה. מתנה אדם על עירובו ואומר: ... אם בא חכם מן המזרח - עירובי למזרח, מן המערב - עירובי למערב, בא לכאן ולכאן - למקום שארצה אלך. לא לכאן ולא לכאן - הריני כבני עירי.  
אמר רב: ליתא למתניתין מדתני איו. דתני איו: רבי יהודה אומר: אין אדם מתנה על שני דברים כאחד, אלא אם (כן) בא חכם למזרח - עירובו למזרח, ואם בא חכם למערב - עירובו למערב. אבל לכאן ולכאן - לא. - מאי שנא לכאן ולכאן דלא - דאין ברירה, למזרח למערב נמי אין ברירה! - אמר רבי יוחנן: וכבר בא חכם. - אדרבה, ליתא לדאיו ממתניתין! - לא סלקא דעתך, דהא שמעינן ליה לרבי יהודה דלית ליה ברירה. דתנן: הלוקח יין מבין הכותים אומר: שני לוגין שאני עתיד להפריש הרי הן תרומה, עשרה מעשר ראשון, תשעה מעשר שני - ומיחל ושותה מיד, דברי רבי מאיר. רבי יהודה ורבי יוסי ורבי שמעון אוסרין. עולא אמר: ליתא לאיו ממתניתין. ואלא הא דקתני רבי יהודה ורבי יוסי ורבי שמעון אוסרין? - עולא זוזי זוזי קתני: דברי רבי מאיר ורבי יהודה, רבי יוסי ורבי שמעון אוסרין. 
- וסבר רבי יוסי אין ברירה? והתנן, רבי יוסי אומר: שתי נשים שלקחו את קיניהן בעירוב, או שנתנו קיניהן לכהן - איזהו שירצה כהן יקריב עולה, ולאיזה שירצה יקריב חטאת! - אמר רבה: התם כשהתנו. - אי הכי מאי למימרא? - קא משמע לן כדרב חסדא, דאמר רב חסדא: אין הקינין מתפרשות
עירובין לז, ב – לח, א 
אלא אי בלקיחת בעלים אי בעשית כהן[footnoteRef:1]. ואכתי, סבר רבי יוסי אין ברירה? והתניא: עם הארץ שאמר לחבר קח לי אגודה אחת של ירק או גלוסקא אחת - אינו צריך לעשר, דברי רבי יוסי. וחכמים אומרים: צריך לעשר! - איפוך. תא שמע: האומר מעשר שיש לי בביתי מחולל על סלע שתעלה בידי מן הכיס, רבי יוסי אומר: מחולל! - איפוך, אימא: רבי יוסי אומר לא חילל. ומאי חזית דאפכת תרתי מקמי חדא? איפוך חדא מקמי תרתי! - הא ודאי איפכא תניא, דקתני סיפא: ומודה רבי יוסי באומר מעשר שיש לי בתוך ביתי יהא מחולל על סלע חדשה שתעלה בידי מן הכיס - שחילל. מדקאמר הכא שחילל - מכלל דהתם לא חילל. האי סלע חדשה היכי דמי? אי דאיכא תרתי תלת, דיש ברירה - היינו קמייתא! אלא דליכא אלא חדא - מאי תעלה? איידי דתני רישא תעלה תנא סיפא נמי תעלה.  [1:  "והטעם שאין מתפרשות אלא בלקיחת בעלים או בעשיית כהן, מפני שבכל קרבנות בהמה האמורים בתורה אין כתוב בהם לקיחה בבעלים ועשייה בכהן. ובמחוייבי קנים כתוב לקיחה בבעלים ולקחה שתי תורים וכו' ועשייה בכהן דכתיב: 'ועשה אותם הכהן את האחד עולה ואת האחד חטאת'. וכן הדין באשה אחת שלא פרשה בקנה זו לעולה וזו לחטאת" (מאירי כאן).] 

אמר ליה רבא לרב נחמן: מאן האי תנא דאפילו בדרבנן לית ליה ברירה? דתניא, אמר לחמשה: הריני מערב על איזה מכם שארצה, רציתי - ילך, לא רציתי - לא ילך, רצה מבעוד יום - עירובו עירוב, משחשיכה - אין עירובו עירוב. אישתיק ולא אמר ליה ולא מידי. ולימא ליה תנא דבי איו הוא! - לא שמיע ליה. רב יוסף אמר: תנאי שקלת מעלמא? תנאי היא. דתניא: הריני מערב לשבתות של כל השנה, רציתי - אלך, לא רציתי - לא אלך. רצה מבעוד יום - עירובו עירוב. משחשיכה; רבי שמעון אומר: עירובו עירוב, וחכמים אומרים: אין עירובו עירוב. והא שמעינן לרבי שמעון דלית ליה ברירה, קשיא דרבי שמעון אדרבי שמעון! אלא איפוך. - מאי קשיא? דילמא, כי לית ליה לרבי שמעון ברירה - בדאורייתא, אבל בדרבנן - אית ליה, קסבר רב יוסף: מאן דאית ליה ברירה - לא שנא בדאורייתא, לא שנא בדרבנן - אית ליה. ומאן דלית ליה ברירה - לא שנא בדאורייתא ולא שנא בדרבנן - לית ליה. 
רבא אמר: שאני התם, דבעינן ראשית ששיריה ניכרין. - אמר ליה אביי: אלא מעתה, היו לפניו שני רמונים של טבל, ואמר: אם ירדו גשמים היום - יהא זה תרומה על זה, ואם לא ירדו גשמים היום - יהא זה תרומה על זה. הכי נמי, בין ירדו בין לא ירדו דאין בדבריו כלום? - וכי תימא הכי נמי - והתנן: תרומת הכרי הזה ומעשרותיו בתוכו, ותרומת מעשר זה בתוכו. רבי שמעון אומר: קרא השם! - שאני התם דאיכא סביביו. ואי בעית אימא כדקתני טעמא: אמרו לו לרבי מאיר: אי אתה מודה שמא יבקע הנוד ונמצא זה שותה טבלים למפרע? אמר להן: לכשיבקע. ולמאי דסליק אדעתין מעיקרא, דבעינן ראשית ששיריה ניכרין, מאי קאמרי ליה? - הכי קאמרי ליה: לדידן - בעינן ראשית ששיריה ניכרין, לדידך – אי אתה מודה שמא יבקע הנוד, ונמצא שותה טבלים למפרע? - אמר להן: לכשיבקע.
1. ביאור המשנה בקינים
יולדת עניה מביאה "שְׁתֵּֽי־תֹרִ֗ים א֤וֹ שְׁנֵי֙ בְּנֵ֣י יוֹנָ֔ה אֶחָ֥ד לְעֹלָ֖ה וְאֶחָ֣ד לְחַטָּ֑את..[footnoteRef:2]". צירוף זה נקרא 'קן'. המשניות דנו קודם לכן, בעירוב קינין שונים ובשאלה כיצד ניתן להקריב במצבים כאלו קורבנות מעטים ככל שאפשר, כך שבוודאי יעלו לבעלים לשם חובה. [2:  ויקרא פרק יב פסוק ח.] 

רבי יוסי מציג מקרה שבו כל האפשרויות פתוחות. בפשטות מדובר בכגון ששתי נשים קנו יחדיו ארבעה גוזלות, והכוהן יכול לחלק אותם כרצונו, לעולה ולחטאת עבור כל אחת מהן. בדיון בגמרא על המשנה כמה שלבים: 1. הנחה שלפי הפסק של רבי יוסי יש ברירה. 2. מתוך כך סתירה לכאורה בשיטת רבי יוסי. 3. הסבר מחודש של המשנה, בצורה שמניחה שאין ברירה. 4. השאלה 'פשיטא'. 5. ביאור החידוש שבכל זאת מוצאים בדברי רבי יוסי, על פי רב חסדא.
ראשית נבאר את מהלך הדברים לפי שיטת רש"י: 1.'יש ברירה', ומהי הברירה: שבשעת הקרבת הכוהן יתברר למפרע שמשעת לקיחת הקן היה הקן של אחת הנשים ויועד לקרבן זה. אם אין ברירה, "איכא למימר חטאת ועולה שהקריב לה לא שלה היו אלא של חברתה, וקרבן הקרב בשנוי בעלים קיימא לן בפסחים (ס, ב) ובזבחים (ב, א) דאינו עולה לבעלים וכל שכן בחטאת שלא לשמה או שלא לשם בעליה - לגמרי מיפסלא[footnoteRef:3]".   [3:  רש"י ד"ה לאיזה.] 

  3. ההסבר המחודש של המשנה הוא שמדובר שהתנו "הנשים ביניהן, שכל מי שיקריב הכהן לשמה יהא שלה[footnoteRef:4]".        5. על השאלה 'פשיטא' משיבים על פי רב חסדא שהחידוש הוא "שאף על פי שהיה כל קן וקן בפני עצמו, אלא שלקחום ביחד[footnoteRef:5], וסלקא דעתך אמינא על כרחו מכל קן צריך לעשות חטאת ועולה, ולא יוכל לעשות מן הקן האחד שתי עולות לשתי הנשים, ומקן השני שתי חטאות, דלאו אדעתא דהכי יהבינהו - קא משמע לן: כיון דלא אקבעינהו בהדיא בשעת לקיחה, לאמר פרידה זו חטאת ופרידה זו עולה - אפילו קבעום לאחר לקיחה, יכול הכהן לעשות כמה שירצה[footnoteRef:6]".   [4:  רש"י עירובין לז, א (מכאן ואילך: 'כאן'). ד"ה כשהתנו. ]  [5:  כלומר, שלקחום יחד ואז הפרידו (רש"ש).]  [6:  רש"י כאן ד"ה קא משמע לן כדרב חסדא.] 

1. בעלי התוספות תמהים על הסבר רש"י לברירה במשנה, ומציעים שהברירה נצרכת כדי לוודא ששני הקורבנות של אישה אחת, לא הוקרבו רק לעולה או רק לחטאת, שמקום הקרבתן שונה, ולא בבעלים: "ואין נראה להשר דהא מוכח בריש זבחים (דף ב:) דסתמא לשמה קאי א"כ בלא ברירה אפשר להקריב לו בסתם[footnoteRef:7] ונראה דמוכח דאי אין ברירה איכא למימר כל קן רחל הקריב למעלה וכל קן לאה הקריב למטה והקריב עולה למטה וחטאת למעלה[footnoteRef:8]". 3. גם על הסברו של רש"י למסקנה, בעלי התוספות תמהים, שהרי גם כאן אנו נזקקים ל'ברירה', שכשיקריב הכוהן יתברר למפרע מי בעלים לאיזה קרבן. "ואם רוצה לומר שכל מי שיקריב הכהן לשמה יהא שלה[footnoteRef:9] כי חברתה נותנת לה זכות שהיה לה בקן ההוא בשעת הקרבה - א"כ הוה ליה כאלו נשתתפה עמה באותו קרבן וקי"ל שאין אדם מוכר עולתו ולא חטאתו[footnoteRef:10]". המהר"ל מבאר את שיטת רש"י שאין כאן כל ברירה.  [7:  קושיה זו מתרץ תוספות הרא"ש כאן: כל מה שניתן להקריב בסתמא:
"הני מילי היכא דכבר נקרא שם הבעלים על הזבח אז אמרינן דהכהן יקריבם בסתם ואין צריך לברר לכל אחד ואחד בעליו אלא ממילא כל אחד קרב לשם הבעלים שנקראו עליו אבל היכא דלא נקרא שם בעלים על הזבח הכהן צריך לברר זביחתו לשם בעליו ולומר לשם פלוני אני זובח ואי איפשר להיות זה בלא ברירה". ניתן גם לומר, שלדעת רש"י בכוונה שנו עירוב בשתי נשים, כדי לחדש שרשאי הכוהן לנקוב במפורש בשמות הנשים, ולא לסמוך על 'סתמא' (שפת אמת כאן).]  [8:  תוספות עירובין לז, א ד"ה לאיזו. בתוספות הרי"ד (כאן) אינו מקבל שזאת הברירה. לדעתו תמיד יכול הכוהן לקבוע את סוג הקורבן. בנוסף לכך הוא שואל: אם זו הברירה די לנו לדון באישה אחת המביאה שני גוזלות, ומדוע שנו שתי נשים?]  [9:  רק מכאן ואילך, ללא צורך בברירה (רש"ש).]  [10:  ריטב"א כאן ד"ה שתי נשים.] 

"כיון דהתנו יחד בשעת לקיחה שע"מ כן משתתפים, שתהיה החלוקה לאחר מכאן, וכל אשר יגיע אליו קן זה יהיה שלה, הוי כאילו מתחלה לא נשתתפו כלל ביחד וכ"א לקח שלה[footnoteRef:11]". נראה שבאופן דומה ביאר הריטב"א, הסבור שבלשון המשנה מסתדר יותר פירוש זה:  [11:  מהר"ל כאן. ] 

"ויש שפירשו הב"ע כשהתנו שהן לקחו קיניהן בעירוב ממש אבל התנו ביניהם מתחלה שלא תזכה אחת מהן בשום קן בעולם עד שיברר אותם הכהן, ומשעה שיברר אותם הכהן ואילך תחול זכותם באותו קן [כ]שבררם הכהן קודם הקרבה נתברר קנה של כל אחת ומאותה שעה ואילך זכתה בקן שלה, וכן כשנתנו דמי קיניהם מעורבין לכהן התנו שאותו קן שיברר הכהן לאחת מהם בשעת המקח יהא שלה ויהא שלוחם לברר חלק כל אחת מהן דהשתא מתחלת זכייתן בקיניהן הוברר קן כל אחת מהן ואין כאן ברירה וקמ"ל דלא גזרינן התנו אטו לא התנו, וזה יותר נכון בלישנא דמתני' [footnoteRef:12]".  מכל מקום בעלי התוספות מציעים לבאר את המסקנה:  [12:  ריטב"א כאן.] 

"ונראה לר"י לפרש כשהתנו הנשים בשעת לקיחה זה יהיה שלי וזה יהיה שלך וכן בנתנו דמי קיניהן לכהן בעירוב ונתנם למוכר ופירש בשעת לקיחה קן זה לזו וקן זה לזו ונמצא שלא נתערבו הקינין אלא המעות[footnoteRef:13] ופריך אי הכי מאי למימרא דכיון שלא נתערבו הקינין פשיטא דשריא ומשני מהו דתימא דנגזור התנו אטו לא התנו דכיון שנותנין הדמים בעירוב יקחו גם כן הקינין בעירוב ואז אי אפשר בלא ברירה קמשמע לן דלא גזרינן[footnoteRef:14] וכדרב חסדא גרסינן פירוש וקמ"ל נמי כדרב חסדא ותרתי קמ"ל...[footnoteRef:15]". לפי זה כוונת רבי יוסי באמרו 'איזה שירצה כוהן', הכוונה היא שיכול לבחור בכל קן בין שני הגוזלות, איזה לעולה ואיזה לחטאת. לפי רש"י הכוהן רשאי להקריב קן שלם לחטאת וכן לעולה. [13:  "שנתערבו המעות ולא הקנין וכל אחת לוקחת קן לעצמה ואומרת מעות שלי כל מקום שהן יהו מחוללין על קן זה" (רשב"א כאן).]  [14:  הווה אמינא זו גורסים בעלי התוספות בגמרא (מהרש"א).]  [15:  תוספות כאן ד"ה כשהתנו.] 

יש להבין, כיצד מקרה פרטי שהעמדנו 'כשהתנו' הפך בסיס לאמירה כוללת של רב חסדא. עמד על כך המאירי, וביאר ש'התנו' פירושו מסתמא, גם ללא אמירה מפורשת:
"ואף על פי שהעמידוה כאן כשהתנו לקבל עליהן חלוקת הכהן אין הלכה כן אלא סתם הדברים כך הוא ואין צריכות תנאי ואף זו י"מ כן ואין גורסין כשהתנו אלא שהתנו כלומר טעם הדבר שמן הסתם כך התנו בעצמן והוא שהביא עליהם דברי רב חסדא ר"ל אין הקנים מתפרשות אלא בלקיחת בעלים או בעשיית כהן[footnoteRef:16]". לפי זה מובנים דברי הרמב"ם ששנה משנתנו ללא הסייג 'התנו': "שנים שלקחו קיניהן בעירוב או שנתנו דמי קיניהן לכהן לאיזה שירצה הכהן יקריב חטאת ולאיזה שירצה יקריב עולה, שאין הקינין מתפרשין אלא בלקיחת הבעלים או בעשיית הכהן כמו שביארנו[footnoteRef:17]". ש"אף על גב דלא התנו - כהתנו דמי[footnoteRef:18]". אמנם אין הדברים מוסכמים: "ודע שראיתי להראב"ד ז"ל שנדפס מחדש בשיטתו למסכת קנים שהבין דברי הגמרא כפשטן דאף לאוקמתא דר"ח בעינן התנו דוקא וגם פי' דע"כ לא אמרו כן אלא לענין ההקרבה שתהיה כשרה אבל בעלי הקרבן עדיין לא יצאו ידי חובתן וכו' עיין שם וזהו חידוש גדול והיה לו להשיג על רבינו בשתיהם לפי שיטתו כדרכו בכמה מקומות. ולענ"ד הצעיר אם איתא הו"ל למיתני איזה שירצה הכהן דאז הוה משמע דקאי להכשר הקרבן ומדקתני לאיזה משמע דקאי לבעל הקרבן שיצא בו ידי חובתו[footnoteRef:19]". נסכם את הפרשנויות השונות: [16:  בית הבחירה למאירי כאן.]  [17:  רמב"ם הלכות פסולי המוקדשין פרק ח הלכה ח.]  [18:  כסף משנה שם.]  [19:  מעשה רקח שם.

2. בירור שיטת רבי יוסי ומקורות נוספים
הלכות רבות כרוכות בסוגיה זו. בסוגייתנו צידדו ששיטת רבי יוסי היא שאין ברירה, על פי שני מקורות. הראשון הוא המחלל מעשר על מטבע שתעלה בידו, שהגמרא מסיקה שלשיטת רבי יוסי אינו מחולל. והשני - האיסור לדעת רבי יוסי לשתות יין מנוד על סמך התרומה העתידה להתברר. אולם לגבי הנוד קיימים הסברים נוספים לאיסור. רבי יהודה ורבי שמעון אוסרים אף הם. בגמרא בגיטין מביאים הלכות בהן דעתם היא שיש ברירה: "מעכשיו אם מתי הרי זה גט... מה היא באותן הימים רבי יהודה אומר כאשת איש לכל דבריה[footnoteRef:20]", ולגבי רבי שמעון: "תניא: הריני בועליך על מנת שירצה אבא, אף על פי שלא רצה האב - מקודשת; ר' שמעון בן יהודה אומר משום רבי שמעון: רצה האב – מקודשת. רבי יוסי אומר מגורשת ואינה מגורשת[footnoteRef:21]". לדעת רב משרשיא רבי יהודה ורבי שמעון "תולה בדעת עצמו לית ליה ברירה, ותולה בדעת אחרים אית ליה ברירה!". חילוק זה מציע שם גם אביי. הסברה לחלק היא ש"דמדאתני ברישא גילה בדעתו שהיה פוסח על שתי סעיפים וליכא למימר הוברר דמעיקרא דעתיה להאי אבל זה שתלה באחרים גמר בדעתיה מעיקרא לאיזו שתצא[footnoteRef:22]". רבא שם סבור שאין חילוק, והסוגיה של נוד אינה ראיה, כיוון שגם אם סוברים שיש ברירה, קיים טעם נוסף לאסור הפרשת תרומה בצורה כזו "שמא יבקע הנוד ונמצא זה שותה טבלים למפרע[footnoteRef:23]". על פי הסוגיה בגיטין, ניתן לכאורה לפרוך חלק מן הראיות שבסוגייתנו. לא ניתן להוכיח ממסכת קינים שלרבי יוסי יש ברירה, כיוון ש"הוה מצי לשנויי דהתם בתולה בדעת אחרים[footnoteRef:24]". לפי רבא גם הראיה מנוד אינה מוכרחת, שהרי ניתן להסביר את שיטת רבי יוסי בחשש שמא יבקע הנוד, כפי שמבואר בסוף סוגייתנו[footnoteRef:25], וכפי שנוקטת בפשטות גם סוגיה בחולין[footnoteRef:26]. לדעת תוספות הרא"ש אין הכי נמי, זו מסקנת הגמרא: "דהאי איבעית אימא דקאמר בשילהי שמעתין דטעמא דהלוקח הוי משום בקיעת הנוד אכולה שמעתין קאי[footnoteRef:27]". עוד יש להוסיף ראיה מן המשנה בגיטין שלרבי יוסי יש ברירה:  [20:  גיטין פרק ז משניות ג-ד.]  [21:  גיטין כה, ב.]  [22:  רש"י גיטין כה, א ד"ה אמר אביי.]  [23:  גיטין כו, א.]  [24:  תוספות כאן ד"ה והתניא ר' יוסי אומר. אמנם לפי רבא בסוגיה בגיטין אין חילוק כזה (מהרש"א כאן). בנימוקי הגרי"ב על המהרש"א ביאר ליישב דברי התוספות שסוגייתנו היא לפי רב ועולא, שניכר שהסבירו את איסור הנוד מטעם שאין ברירה (אחרת אין צורך שעולא יאמר 'זוזי זוזי קתני').]  [25:  סוף לז, ב.]  [26:  חולין יד, ב.]  [27:  תוספות הרא"ש עירובין לז, א ד"ה וסבר.] 

"דתנן ר' יוסי אומר מגורשת ואינה מגורשת ולכי מיית הוי גיטא אלמא יש ברירה דהכי דייקינן בריש כל הגט (שם דף כה:) לר"י... ולמאן דמחלק בין תולה בדעת עצמו לדעת אחרים ניחא, אבל למאן דלא מחלק קשה. וי"ל דהתם בגיטין עומד הדבר להתברר בודאי שהרי יחיה או ימות אבל הכא יכול להיות שלא יבא לידי הפרשה או לא יעלה סלע מן הכיס[footnoteRef:28]". אם כן לדעת בעלי התוספות, קיים חילוק בשיטת רבי יוסי לגבי ברירה. או שכשתולה בדעת עצמו אין ברירה, או שכשאין הכרח שהדבר יתברר - אין ברירה.  [28:  תוספות כאן ד"ה רבי יוסי ורבי שמעון.] 

המהרש"א מקשה על דברי בעלי התוספות: הרי בתוספות[footnoteRef:29] הגיעו למסקנה שהחילוק בין תולה בדעת עצמו לתולה בדעת אחרים, נכון גם לדעת רב בשל ההלכה בגיטין. יש בה ברירה משום שתולה בדעת אחרים. הרי יכלו להסביר את ההלכה בכך שעתיד להתברר אם ימות אם לאו! מתוך כך מסיק המהרש"א, שהתוספות לשיטתם שמדובר שאמר:  [29:  גיטין כה, ב ד"ה לכי מיית.] 

"מעת שאני בעולם ולא בדרך תנאי אם ימות או אם לא ימות אלא שעה אחת קודם מיתתו יהא הגט חל ואותה שעה אינה מבוררת וצריך ברירה ולכך הרי היא כאשת איש לכל דבריה כל ימי חייו והשתא אין כאן הדבר עומד להתברר בודאי אם יחיה אם ימות[footnoteRef:30]". כלומר, שהבירור צריך להיות מוחלט. אולם הפנ"י הסביר שהחילוק בין תולה בדעת עצמו לתולה בדעת אחרים חייב להיאמר ממילא כדי ליישב את שיטת רבי שמעון, ולכן נקטוהו. לדעתו ולדעת הרש"ל, "אפילו האומר הרי זה גיטך שעה אחת קודם מיתתו, נחשב עומד להתברר, ואף שהשעה אינה עומדת להתברר,. שלפי הבנתם אין צריך אלא שיימנע מצב שלא יבוא לידי ברירה כלל כמו בבקיעת הנוד[footnoteRef:31]". [30:  מהרש"א גיטין כה, ב ד"ה רבי יהודה.]  [31:  אוצר עיונים, ש"ס הוצאת מתיבתא גיטין חלק ב עיון יד אות ד.] 

בתוספות רבנו פרץ הציע חילוק נוסף: בנוד אין ברירה כי הוא מעשה שעושה אדם בידיים. אבל בגיטין מותו של הבעל הוא דבר הבא מאליו, ולכן יש ברירה.

